Държавен вестник, бр. 31, 2011 г., стр. 45

БРОЙ  31	
Д Ъ Р Ж А В Е Н  В Е С Т Н И К 	
СТР.  45  
17. „Независими оферти“ са оферти, пода­
дени от лица, които не се намират в следната 
свързаност с кандидата и помежду си:
а) едното участва в управлението на друже­
ството на другото;
б) съдружници;
в) съвместно контролират пряко трето лице;
г) участват пряко в управлението или ка­
питала на друго лице, поради което между 
тях могат да се уговарят условия, различни от 
обичайните.
18. „Съпоставими оферти“ са оферти, които 
се сравняват на базата на:
а) цена;
б) размер на авансово плащане;
в) наличие на сервизно обслужване;
г) срок на доставка;
д) съответствие с проектната обосновка;
е) предвидено обучение на персонала;
ж) гаранционен срок.
19. „Аквакултура“ е отглеждането или 
култивирането на водни организми с помощ­
та на дейности, предназначени да повишат 
продукцията на въпросните организми над 
естествения капацитет в естествената им 
среда; организмите остават собственост на 
физическо или юридическо лице през етапа 
на отглеждане и култивиране до прибирането 
на добива включително.
20. „Преработка на риба и други водни 
организми“ е химическо или физическо прера­
ботване, като топлинна обработка, опушване, 
осоляване, дехидратация или мариноване на 
пресни, охладени или замразени продукти, ком­
бинирани или не с други хранителни продукти 
или комбинация с други процеси.
21. „Търговия“ е процес на внос, износ, 
съхранение, транспорт, продажба и предста­
вяне за продажба на храни, предлагане на 
храни в места за обществено хранене, както и 
предоставяне на потребителите на безплатни 
мостри от храни.
22. „Икономическа жизнеспособност“ е 
определяне на икономическия ефект от ин­
вестицията, измерен в положително парично 
изражение към началния момент на инвести­
ционния период.
23. „Обект за производство на продукти, 
получени от странични животински продукти 
(СЖП)“ е всяко предприятие за преработване 
на продукти от животински произход (в т.ч. и 
водни животни), които не са предназначени 
или са негодни за консумация от хора.
24. „Обект за производство на храни“ е всяко 
помещение или сграда, в което се извършва 
добив, частична или цялостна преработка, 
приготвяне, пакетиране, препакетиране, бути­
лиране, етикетиране и съхранение на храни, 
предназначени за консумация от човека.
25. „Съществуващи обекти“ са действащи 
обекти:
а) за производство и търговия с риба и риб­
ни продукти или за продукти от животински 
произход, непредназначени за консумация от 
хора, и продукти, получени от СЖП, регистри­
рани от областна дирекция по безопасност на 
храните по реда на чл. 12 от Закона за храните 
или чл. 229 и 262 от Закона за ветеринарноме­
дицинската дейност;
б) стокова борса, стоково тържище и пазар на 
производителите, регистрирани по реда на чл. 14 
от Закона за стоковите борси и тържищата.
26. „Подготовка на месото на рибни и други 
водни организми“ са операции, засягащи анато­
мичната цялост, като разрязване (изкормване), 
обезглавяване, нарязване, филетиране, кълцане, 
дране, почистване (изрязване), обелване.
27. „Страничен животински продукт“ е 
продукт, получен при преработка на продукти 
от животински произход в преработвателно 
предприятие, които не са предназначени за 
консумация от хора.
28. „Микро-, малко и средно предприятие“ 
са такива предприятия по смисъла на ЗМСП.
29. „Прилежаща инфраструктура“ е техни­
ческата инфраструктура по смисъла на § 5, 
т. 31 от допълнителните разпоредби на Закона 
за устройство на територията, както и други 
сгради и съоръжения на територията им, свър­
зани с обслужване на извършваните на тази 
територия дейности, включително – пътища, 
водопроводна и канализационна инсталация, 
транспортни съоръжения, захранващи и от­
веждащи инсталации – електричество, вода, 
гориво и районно осветление.
ЗАКЛЮЧИТЕЛНИ РАЗПОРЕДБИ
§ 2. Наредбата се издава на основание § 54, 
ал. 1 от преходните и заключителните разпо­
редби на Закона за изменение и допълнение 
на Закона за рибарството и аквакултурите (ДВ, 
бр. 36 от 2008 г.).
§ 3. Тази наредба отменя Наредба № 8 от 
2009 г. за условията и реда за предоставяне на 
безвъзмездна финансова помощ по мярка 2.6. 
„Инвестиции в преработка и маркетинг на про­
дукти от риболов и аквакултура“ на Приоритетна 
ос № 2 „Аквакултура, риболов във вътрешни 
водоеми, преработка и маркетинг на продукти 
от риболов и аквакултура“ от Оперативната 
програма за развитие на сектор „Рибарство“ 
(2007 – 2013) (ОПРСР) на Република България, 
финансирана от Европейския фонд за рибарство 
(ЕФР) на ЕС (ДВ, бр. 28 от 2009 г.).
§ 4. Изпълнението на наредбата се възлага 
на изпълнителния директор на Изпълнителната 
агенция по рибарство и аквакултури и на изпъл­
нителния директор на ДФ „Земеделие“ – Раз­
плащателна агенция.
§ 5. Наредбата влиза в сила от деня на об­
народването є в „Държавен вестник“.
За министър: Св. Боянова